Projektas

LIETUVOS RESPUBLIKOS SEIMAS

NUTARIMAS

DĖL LIETUVOS RESPUBLIKOS SEIMO 2023 m. birželio 1 d. NUTARIMO Nr. XIV-2029 „DĖL VIEŠŲJŲ OBJEKTŲ ATITIKTIES TOTALITARINIŲ, AUTORITARINIŲ REŽIMŲ IR JŲ IDEOLOGIJŲ PROPAGAVIMO JUOSE DRAUDIMUI VERTINIMO TARPINSTITUCINĖS KOMISIJOS NUOSTATŲ PATVIRTINIMO“ PAKEITIMO

2025 m. d. Nr.

Vilnius

Lietuvos Respublikos Seimas nutaria:

1 straipsnis.

Pakeisti Viešųjų objektų atitikties totalitarinių, autoritarinių režimų ir jų ideologijų propagavimo juose draudimui vertinimo tarpinstitucinės komisijos nuostatus, patvirtintus Lietuvos Respublikos Seimo 2023 m. birželio 1 d. nutarimu Nr. XIV-2029 „Dėl Viešųjų objektų atitikties totalitarinių, autoritarinių režimų ir jų ideologijų propagavimo juose draudimui vertinimo tarpinstitucinės komisijos nuostatų patvirtinimo“, papildant III skyriaus 14 punktą 8 ir 9 papunkčiais, ir išdėstyti jį taip:

„14. Seimas Centro teikimu pakeičia Komisijos sudėtį iki Komisijos kadencijos pabaigos paskirdamas kitą Komisijos narį šiais atvejais:

14.1. Komisijos narys raštu atsisako dalyvauti Komisijos darbe;

14.2. Komisijos narys be pateisinamos priežasties nedalyvauja daugiau kaip ketvirtadalyje Komisijos posėdžių per kalendorinius metus;

14.3. Komisijos nariui įsiteisėja apkaltinamasis teismo nuosprendis;

14.4. Komisijos narys teismo pripažįstamas neveiksniu ar ribotai veiksniu atitinkamoje srityje;

14.5. Komisijos narys dėl sveikatos būklės negali eiti pareigų;

14.6. Komisijos narys nebeatitinka nepriekaištingos reputacijos reikalavimų;

14.7. Komisijos narys miršta.

14.8. Komisijos narys nustoja eiti pareigas jį delegavusioje institucijoje;

14.9. Atšaukiamas jį delegavusio juridinio asmens.“

Seimo Pirmininkas

Teikia